রূপরাম ধর্মমঙ্গল কাব্য কবিতা মিলনসাগর Roopram DHARMA MANGAL KABYA Poetry Milansagar
রূপরাম চক্রবর্তীর ধর্মমঙ্গল কাব্য
কবি রূপরাম চক্রবর্তীর ধর্মমঙ্গলের পরিচিতির পাতায় . . .
রূপরামের ধর্মমঙ্গল কাব্যের সূচি
শূদ্রেতে আনিল অন্ন ব্রাহ্মণেতে খায় ||
মনুষ্যের দায় থাক সদাশিব যিনি |
প্রভুর উচ্ছিষ্ট খেয়ে নাচেন আপুনি ||
প্রসাদ খাইয়া সবে শিরে পোঁচে হাত |
এমন কোথা শুনেছ বাজারে বিকায় ভাত ||
ভাই বলরাম বন্দো সুভদ্রা ভগিনী |
সন্মুখে জাগিয়া রহে দিবস রজনী ||
কাঁজিপোড়া খাইতে বদনে লাগে ঝাল |
ঘুষিব প্রভুর গুণ জীব যতকাল ||
ধন্য প্রভু জগন্নাথ নীলাচলের মাঝে |
পঞ্চ-সংখ্য বাদ্য যার রাত্রি দিন বাজে ||
দেবের প্রধান স্থান জগন্নাথের পুরী |
দক্ষিণ দুয়ারী ঘর পিদিপ সারি সারি ||
উড়ষ্যায় জগন্নাথ পরতেক বড় |
শতেক হাত ধ্বজা উপরে হয় ঠাড় ||
জগন্নাথের কাছে আছে নিধি মহাধন |
সমুদ্রের কুলে বন্দো পবননন্দন ||
পুরী নীলাচল বন্দো মন করি দড় |
পৃথিবীর লোক সব সিঙ-দরজায় জড় ||
সাগরসঙ্গম বন্দো তীর্থ বারাণসী |
স্বর্গের কপিলা বন্দো আদ্যের তুলসী ||
রাম সীতা লক্ষ্মণ বন্দিব অযোধ্যায় |
যার গুণে বনের পশু রাম-গুণ গায় ||
দক্ষিণে লক্ষ্মণ ধন্য সীতালক্ষ্মী বামে |
পুঞ্জ পুঞ্জ পাপ খন্ডে তারকব্রহ্ম নামে ||
রামনাম বলে যেই করে উচ্চারণ |
অবহেলে হয় তার গোলকে গমন ||
রামনামে কত সুধা জানে কোন জনা |
পদেতে পাষাণ মুক্ত কাষ্ঠের তরী সোনা ||
ইন্দ্রজিৎ বন্দো আর পাতালে বাসুকি |
জলাসনে যোদ্ধাপতি লক্ষ্মী সরস্বতী ||
অপদ্মলোচন বন্দো প্রভাতের ভানু |
বাস বৃন্দাবন বন্দো আর রাধা কানু ||
নবদ্বীপ চাঁদ বন্দো শচীর নন্দন |
যার গুণে মোহ গেল এ তিন ভুবন ||
গোরাচান্দের মহিমা কহিব কার সনে |
গোরাচান্দের কহি কথা শুন একমনে |
বৈষ্ণব হয় যদি জাতি অবসান |
অবধৌত সন্ন্যাসী নহে তাহার সমান ||
বৈষ্ণব হয় যদি জাতিয়ে যবন |
যুগে যুগে হই তার দাসীর নন্দন ||
বৈষ্ণব দেখিয়া যেবা করে উপহাস |
গোলকে রাখিয়া তার নরতে নিবাস ||
বৈষ্ণবের কুড়ে ঘর কৃষ্ণের আলয়  |
বৈষ্ণবের শাক-অন্ন শুধু সুধাময় ||
চন্দ্র সূর্য্য বন্দিলাম আর তারাগণ |
ডাকিনী যোগিনীর পায়ে লিলাম শরণ ||
ত্রিভূবনে সার বন্দিব ভগবতী |
জন্ম জন্ম তুয়া পায় রহুক প্রণতি ||
সাগরের জল যদি কলসে প্রমাণি |
তোমার মহিমা মাতা কি বলিতে জানি ||
কোথা আছ মহামায়া ই মেড় মশানে |
এক দন্ড উর গো সেবক-স্মঙরণে ||
বিক্রমপুর বন্দিব তোমার আদ্যস্থান |
মৌলায় বন্দিব মাতা তোমার বিশ্রাম ||
জয় জয় দিয়া বন্দো জয় বিষহরি |
পাতাল ভুবনে বন্দো পাতাল-কুমারী ||
কিয়াপাতে বন্দি গাইব কেতুকাসুন্দরী |
উন কোটি নাগের মাতা জয় বিষহরি ||
তোমার মহিমা মাতা কি বলিতে জানি |
বাপের কোলেতে যেন পুত্রের চালনি ||
বন্দনা বন্দিতে ভাই মন কর স্থির |
পেড়োয় বন্দিয়া গাইব সুভি খাঁ পীর ||
ধবল খাট ধবল পাট ধবল সিংহাসন |
আগু ধর্ম্ম বন্দিব ঠাকুর নিরাঞ্জন ||
মূল তরু কদলী সমুখে এড়ে বালি |
মান্দারণ গড়ে বন্দিব পীরিসমালি ||
দিগ্-বন্দনার পরের পৃষ্ঠায় . . .
.                                                                 এই পাতার উপরে . . .
মিলনসাগর
রূপরামের ধর্ম্মমঙ্গল
বন্দনা পালা
|| দিগ্-বন্দনা ||
পৃষ্ঠা  ১  ২  ৩
১    বন্দনা  পালা
.          গনেশ বন্দনা
.          ধর্ম্ম বন্দনা
.          ঠাকুরাণী বন্দনা
.          চৈতন্য বন্দনা
.          সরস্বতী বন্দনা
.          বিপ্র বন্দনা
.          দিগ্ বন্দনা
২   আত্মকাহিনী
৩   স্থাপনা পালা
৪    আদ্য ঢেকুর পালা
.           গজেন্দ্র মোক্ষণ
৫    রঞ্জার বিবাহপালা
৬   লুইচন্দ্র পালা
৭   শালেভর পালা
৮   লাউসেনের জন্মপালা
.            পরিশিষ্ট, জন্মপালা
৯   লাউসেন চুরিপালা
১০ আখড়া পালা
১১ ফলানির্মাণ পালা
১২ মল্লবধ পালা
১৩ বাঘজন্মপালা
১৪ বাঘবধ পালা
১৫ জামতি পালা
১৬ গোলাহাটপালা
১৭ হস্তিবধপালা
১৮ কাঙুরযাত্রাপালা
১৯ কলিঙ্গাবিভাপালা
২০ লৌহগন্ডারপালা
২১ কানড়াবিভাপালা
২২ অনুমৃতাপালা
২৩ ইছাইবধপালা
২৪ অঘোরবাদলপালা
২৫ জাগরণপালা
২৬ স্বর্গারোহণপালা